Ukwishaka, Claudine (2014-04)
AFRIKAANSE OPSOMMING: Die verhaal van die rol van vrouens in vrede-maak met die oog op 'n Gemeenskaps-ontwikkeling perspektief is so oud soos die bestaan van die eerste mens wat God geskep het. Die Bybel dui aan dat sedert die begin van die skepping, 'n vrou aan die man gegee is as 'n helper (Gen. 1:20-22 ) . Hulle het albei die verantwoordelikheid om te werk, verandering in die gemeenskap te bring en dit 'n veilige plek te maak om te woon. Oor die wêreld heen is vrouens egter onder van die mees kwesbares wanneer dit kom by onderdrukking, marginalisering, onreg en allerhande vorme van geweld. Rwanda is 'n land wat in die proses is om te herstel na die volksmoord van 1994 wat die land vernietig het, baie lewens gekos het en ander mense in onstabiele toestande, fisies, sielkundig en geestelik, gelos het. As gevolg hiervan, is alle Rwandese slagoffers van geweld wat deur die oorlog toegedien is en baie Rwandese leef nogsteeds met pynlike herinneringe, trauma, armoede, MIV/VIGS, vrees en voortgesette geweld. Daar is 'n behoefte om vrede te herbou en geregtigheid en versoening te bring. Vrouens, ten spyte daarvan hulle dat die mees kwesbares is, het baie bates wat sou kon help in die proses van vredemaak. Om hierdie rede moet hulle ingesluit word in die proses van vrede maak met die doel om voldoende maniere te vind om die herhaling van die volksmoord te voorkom en die land in 'n veilige omgewing te hervorm vir almal – Rwandese, buitelanders en alle kwesbare groepe. In hierdie studie sal ons die konsepte van vrede, ontwikkeling en geweld verken. Hierdie definisies sal ons help om te verstaan dat hierdie drie konsepte die rol van vrouens in ontwikkeling beïnvloed. Dit beteken dat, vir vroue om effektief in ontwikkeling te wees, het hulle nodig om op 'n veilige plek te woon, vryheid te hê om volgens hulle vermoëns betrokke te wees om positiewe lewensveranderaars te word. Daar word voorgestel dat Rwandese vrouens hierdie uitdaging sal opneem en voortgaan om 'n positiewe rol te speel in die Rwandese gemeenskap. Hulle sal praat totdat hulle stem word gehoor en geweld in die land ontwortel is en totdat alle Rwandese weer bymekaar kom as 'n nasie. Op grond van hierdie studie sal aanbevelings gegee word wat vrouens kan help om meer effektief te wees in hul pogings om vrede te bring en die gemeenskap te ontwikkel, sowel as om doeltreffend te reageer op die behoeftes van ander kwesbare groepe in Rwanda.
Please refer to this item in SUNScholar by using the following persistent URL: http://hdl.handle.net/10019.1/86581